钦定古今图书集成/明伦汇编/闺媛典/第100卷 > 皇清六 > 焦凤鸣妻陈氏
## 钦定古今图书集成/明伦汇编/闺媛典/第100卷 > 皇清六 > 焦凤鸣妻陈氏

按《太平县志》：陈氏，焦凤鸣妻。鸣携妻子避兵九里坑，举家被执，欲污氏，氏曰：“舍我夫，若子从尔。” 兵释之，遂逼氏。氏知前路有池，因绐曰：“丽日中天，何以为之？” 前数武，有茂林丛竹在，兵从之，独随氏行。及抵池畔，奋跃入水，水浅不得死，手抉污泥，深入尺许。兵怒，以石击之，碎头而死。